JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli valitsus kokku varisemas?
Õhurünnakud Süüriasse
Iisrael suurendab gaasitoodangut
Iisraeli valitsuse kohtusüsteemireform arenes sellistesse mõõtmetesse,
et riigi president Isaac Herzog õhutas valitsust
vastava seadusandluse edendamist peatama.
Vastasel juhul oli oht, et riik hakkab lõhenema
ja võib jõuda liiga suurte sisetülideni.
President tõdes oma kõnes peaminister Benjamin Neanyahule,
et ülitõsiseid juhtumeid on juba nähtud ja seetõttu pöördub ta peaministri,
valitsuse ja koalitsiooni liikmete poole.
"Tunded on rasked ja valusad. Inimesi valdab sügav ahistus.
Julgeolek, majandus, ühiskond ja kõik on ohus.
Iisraeli rahva pilgud on suunatud sinule, austatud peaminister.
Iisraeli rahva ühtsuse nimel, vastutustunde nimel,
õhutan teid, peaminister,
seadusandluse menetlust koheselt peatama.
Pöördun Knesseti parteijuhtide, valitsuskoalitsiooni
ja ühtse opositsiooni poole, kogu rahva poole -
ennekõike käituge koheselt vastutustundlikult ja vapralt."
Presidendi pöördumise eel toimusid Tel Avivi ja Jeruusalemma tänavail
uued meeleavaldused,
sest peaminister oli vallandanud kaitseminister Yoav Gallanti,
kuna too oli kutsunud valitsust vaidlusalust kohtureformi külmutama
või vähemalt edasi lükkama.
Vastusena juba kolm kuud kestnud tormilistele meeleavaldustele
otsustasid koalitsiooniparteide juhid nädala eest
pehmendada osaliselt kohtureformi seadusandlust
ja alustasid kärbitud rolliga kohtunike valimispaneelist.
Nad lükkasid kogu vaieldava plaani teise ja kolmanda lugemise
Knesseti suveistungjärku.
Kohtunike nimetamispaneeli käsitletakse siiski veel sel kuul
enne paasapühade vaheaega.
Värskendatud paneelis tegi koalitsioon ettepaneku õiguseks
valida kaks järgmist uut ülemkohtu kohtunikku
ja jätta ülejäänud valikud laiema üksmeele hoolde.
Valitsus palub samas opositsioonilt, et see vastaks järeleandmisele
ja külmutaks tulised tänavameeleavaldused
ning lubaks riigil nautida rahulikke kevadpühi ja puhkust.
Eelmine esmaspäev oli Netanyahu valitsusele otsustav,
sest ta teatas, et on valmis
kohtureformi määramata ajaks peatama.
Otsus johtus meeleavaldustest,
mis järgnesid kaitseminister Yoav Gallanti ametist vabastamisele.
Netanyahu tegi hiljem avaliku pöördumise
ja teatas kohtureformi seadusandluse menetluse katkestamisest.
Kui kauaks, on veel veidi ebaselge, kuid vähemalt suveni.
Otsustamist kiirendas osaliselt osa ametiühinguist,
sest need olid plaaninud streike korraldada.
Näiteks Ben Gurioni lennuväljalt ei lahkunud ühtki lendu,
enne kui valitsus mainitud peatamisotsuse tegi.
Probleemid sellega siiski ei lõppenud,
sest Otzma Yehudit parteid esindav riikliku julgeoleku minister
Itamar Ben Gvir oli teatanud, et kukutab valitsuse,
kui tema nõudmised kohtusüsteemi reformimiseks külmutatakse.
Pärast vestlust peaministriga
loobus Ben Gvir siiski oma lahkumisplaanist.
Nii jätkab Netanyahu valitsus oma kohmakalt alanud teekonda.
Araabia Ühendemiraadid kaaluvad
oma diplomaatilise kohalolu vähendamist Iisraelis pärast seda,
kui Iisraeli rahandusminister Bezalel Smotrich
tegi kahe nädala eest Pariisis avalduse,
mille järgi palestiinlased pole kunagi rahvas olnud.
Pressiteate järgi käskis AÜE Välisministeerium
Emiraatide Iisraeli suursaadikul Mohammed Al Khajanil
Iisraeli valitsusametnikega mitte kohtuda,
kuigi riigi presidendi nõunik Khaldoon al-Mubarak
külastas just siis Iisraeli, teatas Walla News.
Peaminister Netanyahu siiski eitab kriisi Iisraeli-AÜE suhetes,
hoolimata sellest, et Emiraatide sõnum oli iseenesest väga selge:
"Enne kui võime olla kindlad, et peaminister Netanyahul on valitsus,
mida ta suudab kontrollida, ei saa me koostööd teha,"
mainis Emiraatide president šeik Mohamed bin Zayed.
Veebruaris oli AÜE üks neist riikidest,
kes mõistsid hukka tollesama Smotrichi avalduse,
mille järgi Läänekaldal asuv palestiinlaste linn Huwara
tuleb kaardilt kaotada.
Ka USA mõistis solvanguna hukka
rahandusminister Smotrichi palestiinlasi puudutavad märkused,
tõdedes, et palesiinlastel on rikas ajalugu ja kultuur.
"USA hindab kõrgelt oma partnerlust palestiinlastega,"
ütles USA valitsuse esindaja.
Tema sõnul olid Smotrichi märkused sügavalt solvavad
ning on murettekitavad ja ohtlikud,
"sest oleme kinnitanud oma pühendumust sellelegi,
et sünnib kaks riiki 1967. a sõja eelsetes piirides
ja omavahel kokku lepitud maadevahetustega."
See olevat USA meelest endiselt parim viis jõuda võrdsete eeldusteni
julgeoleku, jõukuse ning vabaduse ja demokraatia vallas
nii palestiinlastele kui iisraellastele.
Iisrael tegi eelmise nädala kolmapäeva varahommikul
mitu täppisrünnakut Süürias asuvate objektide pihta,
sh pealinna Damaskusesse, Aleppo Rahvusvahelisele lennuväljale
ja Latakia maakonda, rääkis Süüria meedia.
Süüria meediaväljaannete teatel aktiveerusid kõik õhutõrjesüsteemid,
kui lääne suunast tulistati neli raketti mainitud objektide pihta.
Rünnaku sooritanud lennukeid siiski alla tulistada ei õnnestunud.
See oli käesoleval kuul teine kord,
kui mingi tundmatu tahk Süürias mitmeid erinevaid paiku ründas.
Kahe nädala eest väideti, et Iisrael olevat rünnanud Aleppo lennuvälja
ja hävitanud seal Iraani Revolutsioonikaardi sõjalisi objekte.
Tolles rünnakus hukkus mitu inimest, nii süürlasi kui iraanlasi,
ja lennuväli tuli ajutiselt sulgeda
oluliste purustuste tõttu selle rajatistele.
Iisraelis näib ilmuvat uusi parteisid kui seeni pärast vihma.
Äsja parteiregistris endast teatanud
uus Iisraeli Liberaal-parempoolne partei võidaks lausa kaheksa kohta,
kui valimised peetaks täna,
selgus Jerusalem Posti korraldatud Panel Politics küsitlusest.
Kohad tuleksid peamiselt praeguse opositsiooni arvelt,
sest kaks neist tuleks Yesh Atidist, kaks Rahvusliku Ühtsuse parteist,
kaks kahevahel hääletajatelt, üks Likudist
ja üks teiste eksisteerivate parteide koalitsioonist.
Selle stsenaariumi korral
kaotaks praegune koalitsioon siiski lausa 9 kohta ja jääks 55 juurde,
mistõttu praegune opositsioon tõuseks 59 kohani.
Netanyahu kolm kuud töötanud koalitsioon on osutunud
pigem rahvast hajutavaks kui ühendavaks.
Kuidas uus Liberaal-parempoolne partei
parlamendimaastikul ka ei asetuks,
ei saavutaks ükski grupp siiski absoluutset enamust.
Selle populaarsus meelitab toetajaid nii valitsuselt kui opositsioonilt.
Iisraeli mandrilava gaasipuurimise ja toodangu eest põhivastutust omav
ühendus Leviathan püüab suurendada gaasi tootmist
ja tõsta merealuste gaasivarude väärtust 12,5 miljardi dollarini.
Nad plaanivad ka suurendada iga-aastast toodangut ja eksporti
vastavusse pidevalt kasvava nõudmisega.
NewMed Energy, kellele kuulub peaaegu pool Leviathani gaasiväljast,
rääkis, et osanikud plaanivad kolmandat merealust gaasijuhet
Haifa ees asuvale töötluslavale
poole miljardi USD investeeringuga.
Kolmas juhe võimaldaks suurendada Iisraeli rannikuvete gaasivälja tootlust
ca 1,5 miljardi kuupmeetri gaasini päevas.
Gaasijuhtme käikulaskmine toimuks kahe aasta pärast.
Leviathani gaasiväli on üks maailma suurimaid süvamere gaasileide.
See asub ca 120 km Haifast läänes,
kus vee sügavas on veidi alla 2 km.
Kolmas gaasijuhtmeprojekt
on esimene samm Leviathani laiendamises
ja võimaldab toodangu ja müügi suurendamist suhteliselt kiiresti,
ütles NewMedi tegevjuht Yossi Abu.
Leviathani maardla partnerid plaanivad Iisraeli rannikule
ka vedeldatud maagaasi LNG ujuvterminali.
Mullu juunis allkirjastasid Iisrael, Egiptus ja EL kokkuleppe,
mille järgi Iisrael toimetab esimest korda maagaasi euroblokile.
Maagaas hakkas Leviathani väljalt Iisraeli siseturule voolama
nelja aasta eest ja need tulud
on muutnud riigi energia osas sõltumatuks ning on kaitsnud Iisraeli
Venemaa alustatud Ukraina sõja tekitatud energiakriisi eest.
Nii Iisrael kui Egiptus on tõusnud viimastel aastatel
gaasieksportijateks pärast neid suuri gaasileide,
eriti kui Euroopa on otsustanud võõrutada end
vene gaasi impordisõltuvusest.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee